CELEX: 32016D1757
Language: fi
Date: 2016-09-29 00:00:00
Title: Komission täytäntöönpanopäätös (EU) 2016/1757, annettu 29 päivänä syyskuuta 2016, Euroopan monitieteisen merenpohjan ja vesipatsaan seurantakeskuksen perustamisesta eurooppalaisena tutkimusinfrastruktuurikonsortiona (EMSO ERIC) (tiedoksiannettu numerolla C(2016) 5542) (ETA:n kannalta merkityksellinen teksti)

1.10.2016   
            
            
               FI
            
            
               Euroopan unionin virallinen lehti
            
            
               L 268/113
            
         KOMISSION TÄYTÄNTÖÖNPANOPÄÄTÖS (EU) 2016/1757,
   annettu 29 päivänä syyskuuta 2016,
   Euroopan monitieteisen merenpohjan ja vesipatsaan seurantakeskuksen perustamisesta eurooppalaisena tutkimusinfrastruktuurikonsortiona (EMSO ERIC)
   
      
         (tiedoksiannettu numerolla C(2016) 5542)
      
   
   (Ainoastaan englannin-, espanjan-, italian-, kreikan-, portugalin-, ranskan ja romaniankieliset tekstit ovat todistusvoimaiset)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaiseen tutkimusinfrastruktuurikonsortioon (ERIC) sovellettavasta yhteisön oikeudellisesta kehyksestä 25 päivänä kesäkuuta 2009 annetun neuvoston asetuksen (EY) N:o 723/2009 (1) ja erityisesti sen 6 artiklan 1 kohdan a alakohdan,
   sekä katsoo seuraavaa:
   
               (1)
            
            
               Irlanti, Kreikka, Espanja, Ranska, Italia, Portugali, Romania ja Yhdistynyt kuningaskunta ovat pyytäneet komissiota perustamaan Euroopan monitieteisen merenpohjan ja vesipatsaan seurantakeskuksen eurooppalaisena tutkimusinfrastruktuurikonsortiona (EMSO ERIC).
            
         
               (2)
            
            
               Irlanti, Kreikka, Espanja, Ranska, Italia, Portugali, Romania ja Yhdistynyt kuningaskunta ovat sopineet, että EMSO ERICin vastaanottavana jäsenvaltiona toimii Italia.
            
         
               (3)
            
            
               Komissio on arvioinut hakemuksen asetuksen (EY) N:o 723/2009 5 artiklan 2 kohdan mukaisesti ja katsoo, että se täyttää asetuksessa esitetyt vaatimukset.
            
         
               (4)
            
            
               Tässä päätöksessä säädetyt toimenpiteet ovat asetuksen (EY) N:o 723/2009 20 artiklalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Perustetaan Euroopan monitieteinen merenpohjan ja vesipatsaan seurantakeskus eurooppalaisena tutkimusinfrastruktuurikonsortiona (EMSO ERIC).
   2.   EMSO ERICin perussäännön olennaiset osat esitetään liitteessä.
   2 artikla
   Tämä päätös on osoitettu Irlannille, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Portugalin tasavallalle, Romanialle sekä Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 29 päivänä syyskuuta 2016.
      
         
            Komission puolesta
         
         Carlos MOEDAS
         
            Komission jäsen
         
      
   
   
      (1)  EUVL L 206, 8.8.2009, s. 1.
   
      LIITE
      
         EMSO ERICIN PERUSSÄÄNNÖN OLENNAISET OSAT
      
      1.   TEHTÄVÄT JA TOIMET
      
               
                  1.
               
               
                  EMSO ERICin tehtävät ovat seuraavat:
                  
                              a)
                           
                           
                              EMSO ERICin asemien infrastruktuurin, laitteistojen ja palveluiden samoin kuin kaikkien sellaisten asemien infrastruktuurin, laitteistojen ja palveluiden, jotka jäsenet ovat sen käyttöön asettaneet tehtävien suorittamiseksi EMSO ERICin tavoitteiden saavuttamiseksi Euroopan tasolla, kehittäminen ja asettaminen tiedeyhteisöjen ja muiden asianomaisten sidosryhmien käyttöön, jotta nämä voivat hyödyntää kaikkien Euroopassa sijaitsevien merentutkimusasemien tietoja, infrastruktuuria, laitteistoja ja palveluita;
                           
                        
                              b)
                           
                           
                              nykyisten Euroopassa sijaitsevien kiinteäsijaintisten syvänmeren pohjan ja vesipatsaan seuranta-asemien hallinnointi sovittuina ajanjaksoina, jona EMSO ERIC käyttää niitä tarkoituksiinsa, mihin kuuluu myös se, että pätevät eurooppalaiset ja kansainväliset tiedeyhteisöt voivat hyödyntää asemia;
                           
                        
                              c)
                           
                           
                              nykyisten Euroopassa sijaitsevien kiinteäsijaintisten syvänmeren pohjan ja vesipatsaan seuranta-asemien toiminnan koordinointi ja tukeminen aikasarjojen jatkuvuuden ja laadun sekä luotettavan tiedonhallinnan edistämiseksi;
                           
                        
                              d)
                           
                           
                              EMSO ERICin infrastruktuurin asettaminen pätevien eurooppalaisten ja kansainvälisten tiedeyhteisöjen käyttöön sen jälkeen, kun tiedeyhteisöjen hankkeet on arvioitu tätä tarkoitusta varten, sekä käyttöönasettamisen järkeistäminen;
                           
                        
                              e)
                           
                           
                              Euroopan teknologisen johtajuuden tukeminen meriteknologian alalla samoin kuin meren luonnonvarojen kestävän käytön tukeminen teollisuuden ja muiden asianomaisten sidosryhmien kanssa perustettavien kumppanuuksien avulla;
                           
                        
                              f)
                           
                           
                              tutkimuksen, koulutuksen ja tiedon levittämisen integrointi. EMSO ERIC toimii eurooppalaisten merentutkimusasemien tutkimus-, koulutus- ja levitystoimien keskeisenä yhteyspisteenä, jotta tutkijat ja muut asianomaiset sidosryhmät voivat tehokkaasti hyödyntää kaikkia Euroopassa sijaitsevia merentutkimusasemia;
                           
                        
                              g)
                           
                           
                              yhteyksien luominen kansainvälisiin avomeren seurantaan liittyviin hankkeisiin sekä toimiminen Euroopan edustajana kyseisillä aloilla eri puolilla maailmaa kansainvälisen yhteistyön käynnistämiseksi ja edistämiseksi näillä aloilla sekä
                           
                        
                              h)
                           
                           
                              investointien ja toimintarahastojen synkronointi kansallisten, EU:n ja kansainvälisten resurssien optimoimiseksi.
                           
                        
            
               
                  2.
               
               
                  Tehtäviä hoitaessaan EMSO ERIC
                  
                              a)
                           
                           
                              varmistaa tieteellisten palvelujensa laadukkuuden
                              
                                          i.
                                       
                                       
                                          määrittelemällä tieteellisen kokonaisstrategian antamalla säännöllisesti päivitettävän pitkän aikavälin strategisen suunnitelman;
                                       
                                    
                                          ii.
                                       
                                       
                                          suunnittelemalla tulevia tutkimushankkeita ja arvioimalla sitä, miten tutkimustavoitteet on saavutettu;
                                       
                                    
                                          iii.
                                       
                                       
                                          arvioimalla käyttäjien ehdotuksia tieteellisiksi kokeiksi;
                                       
                                    
                                          iv.
                                       
                                       
                                          tarkastelemalla eri asemien tieteellisiä tavoitteita sekä
                                       
                                    
                                          v.
                                       
                                       
                                          koordinoimalla viestintää tiedealan ja muiden käyttäjien kanssa.
                                       
                                    
                        
                              b)
                           
                           
                              mahdollistaa EMSOn infrastruktuurin käytön, johon sisältyy
                              
                                          i.
                                       
                                       
                                          käyttöedellytysten laatiminen asianomaisen tiedealan käyttäjäyhteisön neuvojen pohjalta;
                                       
                                    
                                          ii.
                                       
                                       
                                          Euroopan eri merentutkimusasemien yhdenmukaisen hyödyntämisen takaaminen;
                                       
                                    
                                          iii.
                                       
                                       
                                          standardointiin liittyvien kysymysten käsittely sekä instrumenttien kalibrointia ja rekisteröintiä koskevien ohjeiden laatiminen ennalta määriteltyjen vaatimusten mukaisesti;
                                       
                                    
                                          iv.
                                       
                                       
                                          syvänmeren pohjaa ja vesipatsasta koskevien pitkän aikavälin tietosarjojen varmistaminen sekä
                                       
                                    
                                          v.
                                       
                                       
                                          tietojen säilyttämisen ja niiden käyttämisen koordinointi tieteellistä tutkimusta varten sekä tietojen oikea-aikainen toimittaminen geologisten uhkien varhaisvaroitusjärjestelmään ja operatiiviseen merentutkimukseen.
                                       
                                    
                        
                              c)
                           
                           
                              kehittää valmiuksia tutkijoiden, insinöörien ja käyttäjien koordinoidun koulutuksen edistämiseksi
                           
                        
                              d)
                           
                           
                              edustaa meritutkijayhteisöä
                           
                        
                              e)
                           
                           
                              edistää innovointia ja asiantuntemusta sekä teknologian siirtoa tarjoamalla palveluja ja osallistumalla kumppanuuksiin teollisuuden kanssa
                           
                        
                              f)
                           
                           
                              harjoittaa kaikenlaista muuta toimintaa, joka on tarpeen EMSO ERICin velvollisuuksien täyttämiseksi.
                           
                        
            2.   SÄÄNTÖMÄÄRÄINEN KOTIPAIKKA
      EMSO ERICin sääntömääräinen kotipaikka on Roomassa Italian tasavallassa, jäljempänä ’isäntäjäsenvaltio’.
      3.   NIMI
      Euroopan monitieteinen merenpohjan ja vesipatsaan seurantakeskus eurooppalaisena tutkimusinfrastruktuurikonsortiona (EMSO ERIC) perustetaan asetuksen (EY) N:o 723/2009 nojalla.
      4.   TOIMIAIKA JA PURKAMISMENETTELY
      
               
                  1.
               
               
                  EMSO ERIC perustetaan toimintakaudeksi, joka päättyy 31 päivänä joulukuuta 2024.
               
            
               
                  2.
               
               
                  Jäsenten kokous voi päättää purkaa EMSO ERICin kahden kolmasosan enemmistöllä läsnä olevien jäsenten äänistä.
               
            
               
                  3.
               
               
                  Pääjohtaja tekee asetuksen (EY) N:o 723/2009 16 artiklan mukaisesti ilmoituksen päätöksestä lakkauttaa EMSO ERIC, samoin kuin ilmoituksen purkamismenettelyn päättymisestä.
               
            
               
                  4.
               
               
                  Mahdolliset EMSO ERICin velkojen maksamisen jälkeen jäljellä olevat varat jaetaan jäsenten kesken suhteessa niiden EMSO ERICiin suorittamiin yhteenlaskettuihin rahoitusosuuksiin purkamisen ajankohtana.
               
            5.   PERUSPERIAATTEET
      5.1   Käyttöoikeudet
      
      
                  a)
               
               
                  EMSO ERICin tuottamien tietojen hyödyntäminen on aina kun mahdollista ja ottaen huomioon mahdolliset kolmannen osapuolen lisenssit ja kaikki jo olemassa olevat järjestelyt maksutonta ja avoinna kaikille tutkimuslaitosten jäsenille ja muille sidosryhmille. EMSO ERICin infrastruktuuria voivat lisäksi hyödyntää pätevät eurooppalaiset ja kansainväliset tiedeyhteisöt, joiden hankkeet arvioidaan tätä tarkoitusta varten. EMSO ERIC käyttää valintaperusteita, jotka laaditaan asianmukaisen tiedealan käyttäjäyhteisön neuvojen pohjalta. Tietojen keruuseen ja käyttöön sovelletaan asianomaisia lakisääteisiä tietosuojasäännöksiä.
               
            
                  b)
               
               
                  Jäsenten on toteutettava kohtuulliset toimet toimiakseen vierailevien tutkijoiden, insinöörien ja teknikoiden isäntänä sellaisten kumppaneiden kanssa harjoitettavan yhteistyön puitteissa, jotka osallistuvat suoraan EMSO ERICin toimiin laboratorioissaan.
               
            5.2   Tieteelliset arviointiperiaatteet
      
      
                  a)
               
               
                  Tieteellis-tekninen ja eettinen neuvoa-antava komitea tekee vuosittain tieteellisen arvioinnin EMSO ERICin toimista. Arviointikertomus toimitetaan hyväksyttäväksi jäsenten kokoukselle.
               
            
                  b)
               
               
                  Tieteellis-teknisen ja eettisen neuvoa-antavan komitean ehdotuksesta jäsenten kokouksen nimittämä riippumattomien asiantuntijoiden ryhmä tekee viiden vuoden välein katsauksen EMSO ERICin toimintaan.
               
            5.3   Tiedonlevitysperiaatteet
      
      
                  a)
               
               
                  EMSO ERIC voi levittää kerättyjä tietoja myös muille käyttäjille kuin tutkimuslaitosten jäsenille, muille sidosryhmille sekä eurooppalaisille ja kansainvälisille tiedeyhteisöille, ja se määrittää tästä perittävän maksun. Maksu on laskettava niiden kokonaiskustannusten perusteella, jotka aiheutuvat kulloisenkin käyttäjän EMSO ERICin infrastruktuurin käytöstä Euroopan parlamentin ja neuvoston direktiivin 2003/4/EY (1) ja Euroopan parlamentin ja neuvoston direktiivin 2007/2/EY (2) ja muun sovellettavan lainsäädännön mukaisesti. Edellä mainittua maksuvelvoitetta ei sovelleta luetteloon tutustumista koskeviin pyyntöihin, ja muissa pyynnöissä se ei saa olla kohtuuton.
               
            
                  b)
               
               
                  Kun EMSO ERICin tuottamia tietoja luovutetaan kolmansille osapuolille, EMSO ERIC pidättää itsellään kaikki omistus- ja tekijänoikeudet.
               
            
                  c)
               
               
                  EMSO ERICin käyttäjiä kehotetaan julkaisemaan tuloksensa vertaisarvioituina tieteellisinä julkaisuina ja esittämään ne tieteellisissä konferensseissa sekä muiden, laajemmalle yleisölle suunnattujen tiedotusvälineiden kautta muun muassa suurelle yleisölle, lehdistölle, kansalaisryhmille ja oppilaitoksille.
               
            
                  d)
               
               
                  EMSO ERIC kehittää lisäarvon omaavia tietotuotteita, joiden tarkoitus on täyttää sidosryhmien tarpeet ja jotka hyödyttävät monenlaisia yksityisiä ja julkisia käyttäjiä.
               
            5.4   Immateriaalioikeudet
      
      
                  a)
               
               
                  Henkisellä omaisuudella tarkoitetaan maailman henkisen omaisuuden järjestön perustamisesta Tukholmassa 14 päivänä heinäkuuta 1967 tehdyn yleissopimuksen 2 artiklan mukaisesti määriteltyä henkistä omaisuutta.
               
            
                  b)
               
               
                  Kaikki EMSO ERICin luomat, hankkimat tai kehittämät immateriaalioikeudet ovat täysimääräisesti EMSO ERICin omaisuutta.
               
            
                  c)
               
               
                  Jäsenten kokous määrittelee EMSO ERICin immateriaalioikeuksien tunnistamista, suojaa, hallinnointia ja ylläpitoa koskevat EMSO ERICin toimintalinjat, näiden oikeuksien käyttömahdollisuudet mukaan luettuina, kuten EMSO ERICin täytäntöönpanosäännöissä on määritelty.
               
            
                  d)
               
               
                  Pääjohtaja esittää toimeenpanevaa komiteaa kuullen kustannusten täysimääräiseen kattamiseen perustuvat hinnoitteluperiaatteet, jotka jäsenten kokous hyväksyy.
               
            
                  e)
               
               
                  Immateriaalioikeuksiin liittyvissä kysymyksissä jäsenten ja EMSO ERICin välisiin suhteisiin sovelletaan jäsenten ja tarkkailijoiden kansallista lainsäädäntöä ja kansainvälisiä sopimuksia, joiden osapuolia jäsenet ja tarkkailijat ovat.
               
            
                  f)
               
               
                  Tämän perussäännön määräykset ja täytäntöönpanosäännöt eivät vaikuta jäsenten ja tarkkailijoiden jo olemassa oleviin immateriaalioikeuksiin.
               
            5.5   Työhönotto ja yhtäläiset mahdollisuudet
      
      
                  a)
               
               
                  EMSO ERIC on yhtäläiset mahdollisuudet tarjoava työnantaja. EMSO ERICin avoimia työpaikkoja hakeviin sovellettavien valintamenettelyjen on oltava läpinäkyviä ja syrjimättömiä ja niissä on kunnioitettava yhtäläisiä mahdollisuuksia.
               
            
                  b)
               
               
                  Työsopimusten on noudatettava sen maan kansallista lainsäädäntöä ja määräyksiä, jossa henkilöstö harjoittaa toimintaansa.
               
            
                  c)
               
               
                  Kukin jäsen helpottaa kansallisen lainsäädännön vaatimuksia noudattaen lainkäyttövaltansa rajoissa EMSO ERICin tehtäviin osallistuvien maiden kansalaisten ja heidän perheenjäsentensä siirtymistä ja asumista.
               
            5.6   Julkiset hankinnat avoimuuden, syrjimättömyyden ja kilpailun periaatteita noudattaen
      
      
                  a)
               
               
                  EMSO ERICin julkisissa hankinnoissa noudatetaan avoimuuden, yhdenvertaisen kohtelun, syrjimättömyyden ja avoimen kilpailun periaatteita.
               
            
                  b)
               
               
                  Hankintamenettelyt määritellään yksityiskohtaisesti täytäntöönpanosäännöissä.
               
            
         (1)  Euroopan parlamentin ja neuvoston direktiivi 2003/4/EY, annettu 28 päivänä tammikuuta 2003, ympäristötiedon julkisesta saatavuudesta ja neuvoston direktiivin 90/313/ETY kumoamisesta (EUVL L 41, 14.2.2003, s. 26).
      
         (2)  Euroopan parlamentin ja neuvoston direktiivi 2007/2/EY, annettu 14 päivänä maaliskuuta 2007, Euroopan yhteisön paikkatietoinfrastruktuurin (INSPIRE) perustamisesta (EUVL L 108, 25.4.2007, s. 1).